# Ангел Кънчев

### от Уикипедия, свободната енциклопедия

Ангел Кънчев български революционер и национален герой
Роден: | 11 ноември 1850 Трявна, днес България
Починал: | 5 март 1872 Русе, днес България

Ангел Кънчев Ангелов е български революционер.

Ангел Кънчев е роден в Трявна, първоначално учи в родния си град, а след това в Русе. Продължава образованието си като стипендиант в Болградската гимназия (Бесарабия), а след това се прехвърля във Военното училище в Белград (Сърбия). Установява непосредствен контакт с българската революционна емиграция и се включва във Втората българска легия (1868 г.). След нейното разпускане се прехвърля в Румъния и публикува във в. "Дунавска зора" Възвание до българския народ, с което го призовава на борба против османските поробители. През 1870-1871 г. учи в Земеделско-индустриалното училище в град Табор (Чехия). След завръщането си в България започва работа в Образцов чифлик край Русе.

Включва се дейно в националнореволюционното движение и през същата година е определен от Българския революционен централен комитет в Букурещ за помощник на Васил Левски. В края на август същата година той се среща с Апостола в Ловеч и получава от него задачата да се заеме с организационна и агитационна дейност в Северна България. За кратко време Кънчев успява да разгърне широка дейност. На 5 март 1872 г. прави опит да се прехвърли тайно в Румъния, но на русенското пристанище е издаден и е обграден от полицейските власти. За да не бъде заловен жив, слага сам край на живота си.

В близост до мястото на самоубийството има изграден паметник.

Паметникът на Ангел Кънчев в Русе
Взето от „http://bg.wikipedia.org../../../%D0%B0/%D0%BD/%D0%B3/%D0%90%D0%BD%D0%B3%D0%B5%D0%BB_%D0%9A%D1%8A%D0%BD%D1%87%D0%B5%D0%B2_44a5.html“.

Категория: Български революционери

##### Views

- Статия
- Беседа
- Текуща версия

##### Търсене

##### На други езици

- English